**EKIWANDIIKO KY’AMAWULIRE**

**Sandra Namboozo ne Samuel Muyita bawangudde ebirabo bibiri; ekya ‘People’s Choice’ ne ‘Community Healers’ mu ‘Young Inventors Prize’ ey’omwaka 2025 olw’ekyobuvumbuzi eky’obutonde ekiwangaaza ebibala.**

* **Abavubuka bannayuganda abayiiya (emyaka 26 ne 28) bawangudde ebirabo bibiri ekya ‘People’s Choice’ n’ekya ‘Community Healers’ olwa ‘Karpolax’, akasawo akavunda bwoba ng’omazze okukakozesa kyokka nga kakuuma obulamu bw’ebibala awatali firiigi.**
* **Obuyiiya bwaabwe buyamba abalimi abatonotono okutangira okw’onooneka kw’ebibala n’okwongezaayo obulamu bw’emiyembe okutuukira ddala ku mirundi esatu mu kugezesa okwakoleddwa.**
* **Offiisi ya European Patent eri mu kubawa ensimbi za EURO ebiri kitundu (25 000) zikozesebwe okukulaakulanya eky’obuvumbuzi ky’aabwe eky’obutonde ate nga ssi kya bbeeyi ng’ebiwangaaza ebirala ebitali bya butonde.**

**Ekibuga Munich/Reykjavik, nga 18 Ogw’omukaaga 2025** – Ku mukolo ogubaddewo leero mu Iceland, ofiisi ya European Patent (EPO mu bufunze) erangiridde nti bannayuganda abayiiya **Sandra Namboozo (ow’emyaka 26)** ne **Samuel Muyita (ow’emyaka 28)** bafunye ebirabo bibiri eby’omuggundo mu mpaka za ‘**Young Inventors Prize’** ezitegekebwa Ofiisi ya EPO ez’omwaka 2025. Eky’obuvumbuzi kyabwe ki ‘**Karpolax’** - kasawo akavunda bwe kaba nga kamaze okukozesebwa kyokka nga kayambako okukuuma ebibala okusigala nga biramu okumala ebbanga nga kafulumya ebirungo eby’obutonde ebiyamba ebibala okulwawo - kaweereddwa ebirabo bibiri, ekya **‘People’s Choice’** n’ekya ‘**Community Healers’.**

Namboozo ne Muyita be bamu ku bawanguzi ekkumi abawangudde ekirabo kya ‘Young Inventors Prize’ abamanyikiddwa nga ba ‘Tomorrow Shapers’, nga buli omu kubbo afuna ensimbi za Euro enkumi ttaano (EUR 5000). **Ng’oggyeeko okufuna obululu obusinga mu kulonda kw’olukale okwabadde ku yintaneeti** – mwe baafunye Euro enkumi ttaano (5000) ez’ennyongeza – bano bombi era baalondeddwa akakiiko k’abalamuzi aketongodde okufuna **ekimu ku birabo bisatu eby’enjawulo eby’empaka zino.** Baaweereddwa ekirabo kya **‘Community Healers’,** ekisiima emirimu egy’enjawulo egireetawo okukola obwenkanya mu bantu era nga kigirako ensimbi za **Euro endala Omutwalo gumu kitundu (15000)**.

Ebirabo ebirala ebibiri eby’enjawulo byagenze eri: Marie Perrin (Bufalansa/Amerika), eyafunye ekirabo kya ‘World Builders’, ne Neeka ne Leila Mashouf (Amerika), abaaweereddwa ekirabo kya ‘Nature Guardians Prize’.

*"Okuwangula ekirabo eky'enjawulo kabonero kamaanyi, si ku mirimu gyaffe gyokka, wabula n'abalimi be tuweereza buli lunaku. Kitangaaza ettaala y'ensi yonna ku kituufu ekyangu: obuyiiya obusibuka mu kusaasira busobola okukyusa ensi. Okusiimibwa kuno kwongera amafuta mu mulimu gwaffe okulaba nga tewali makungula gagenda mu maaso na kwonooneka, era nti buli mulimi, ne bw'aba mutono atya, alina omukisa ogw’okloza ku nkulaakulana,"* Namboozo ne Muyita bwe baategeezezza.

Ekirabo kya ‘Young Inventors Prize’ kijaguza **abayiiya mu nsi yonna ab’emyaka 30 n’okudda wansi** ng’emirimo gyabwe giyambako okutuukiriza ebiruubirirwa by’ekibiina ky’amawanga amagatte eby’enkulaakulana ey’olubeerera (SDGs).Abawanguzi ekkumi ab’omwaka guno basunsuddwa **okuva mu bantu abasoba mu 450 mu nsi yonna.**

**Okutangira okufiirwa oluvannyuma lw’amakungula**

Okusinziira ku ndagaano y’amawanga amagatte ekwata ku nkyukakyuka y’obudde ‘[United Nations Framework Convention on Climate Change' (UNFCCC)](https://unfccc.int/news/food-loss-and-waste-account-for-8-10-of-annual-global-greenhouse-gas-emissions-cost-usd-1-trillion), mu mwaka gwa 2022, **ensi yonna yayonoona ttani z’emmere ezisoba mu kawumbi kamu**, kyokka nga abantu obukadde 783 baali balumwa enjala. Mu mawanga agali mu ku njegoyego ze ddungu Sahara mu Afirika, awatali nnyo bifo ebinyogovu ewaterekebwa bibala, okufiirwa oluvannyuma lw’amakungula kukoseza nnyo abalimi abatonotono.

Okutangira kino, Namboozo ne Muyita – bombi nga bava mu maka ag’abalimi – baakola ‘Karpolax’ ng’eky’obutonde eky’okudda **mu kifo ky’ebirungo ebikuuma obuwangaazi bw’ebibala ebitali bya butonde.** Akasawo kano kateekebwa mu kintu ky’osabiseemu ebibala, ne kafulumya ebirungo eby’obutonde ebiva mu bilime ebiggidwa mu kulovuzi, ekisubi ky’akyaayi, kalitunsi, n’omuddo oguyitibwa ‘wintergreen’. Ebirungo bino **bikendeeza ku kwengera kw’ebibala nga bikendeeza ku mukka gwa ‘ethylene’** ogubifulumamu era bikuuma ebibala okuva eri empumbu, obuwuka, ne zi bakitiriya.

Mu kugezesa wamu n’ekitongole kya Uganda National Agricultural Research Organisation ekivunaanyizibwa ku kunoonyereza ku by’obulimi n’obulunzi, **Karpolax yayongedde ku bulamu bw’emiyembe okuva ku nnaku 11 okutuuka ku nnaku 33.** Obusawo buno era bwasobodde bulungi okuyita ebigezo bwebwagezeseddwa ku menvu, appo n’emicungwa.

*“Mu Uganda, abalimi bwe baba tebakozesa Karpolax, tebalina kirala kyakukozesa, ... tebalina ngeri ndala. Awatali firiigi, amakungula gaabwe gafiira bwerere. Tulabye nga okwonooneka kw’ebibala kukendede okutuuka ku bitundu ana n’omusobyo ebya buli kikumi (40%),”* Muyita bweyagambye.

**Okuwa abalimi amaanyi nga bayita mu buyiiya obw’obuwangaazi**

**Okuva Karpolax bweyatongozebwa mu 2020, eyambye abalimi abasoba mu 100, abasuubuza ebibala ebweru w’eggwanga 20, n’abatunzi b’ebibibala 250, ekyataasa ttani z’ebibala ezisoba mu kakadde okuvunda**. Obusawo bwakolebwa abayiiya bwebaali basoma Sayansi w’Ebyobulimi ku Ssetendekero wa Makerere mu Kampala (Uganda) era kati bakola ku busawo obupya obusobola okukozesebwa ku naanansi, bikamulari, n’enkenene.

*“Mu kusooka, tetusobola kufuna bikozesebwa, laabu, obukugu, n’ensimbi bye twali twetaaga...twalina okutambula okuva mu laabu emu okudda mu ndala...twasisinkana okusoomoozebwa kungi, naye tuli wano kubanga twayiga engeri y’okubigumira n’okubiyitamu,”* Muyita bwe yategeezezza.

**Ekirabo kya ‘Young Inventors Prize’ kijaguza abayiiya mu nsi yonna ab’emyaka 30 n’okudda wansi nga bakozesa tekinologiya okukola ku bisoomoza ensi yonna okuva mu biruubirirwa by’ekibiina ky’amawanga amagatte eby’enkulaakulana ey’olubeerera (SDGs).** Omulimu gwa Namboozo ne Muyita guwagira SDG 2 (Ey’okumalawo enjala) nga bakendeeza ku kufiirwa oluvannyuma lw’amakungula SDG 12 (Okulya n’okufulumya ebilime okw’obuvunaanyizibwa) nga batumbula enkola z’okukuuma emmere mu ngeri ey’olubeerera.

**Abawanguzi b’empaka za 2025 balangiriddwa olwaleero ku mukolo ogubadde gulagibwa butereevu okuva e Iceland.**

Ebisingawo ku mukululo gw’ebiyiyizidwa, tekinologiya n’emboozi ekwata ku bayiiya esangibwa **wano**.

**Abakwasaganya eby’amawulire mu Offiisi ya European Patent**

**Luis Berenguer Giménez**  
Pulinsipo Dayirekita ow’Ebyamawulire / Mwogezi wa EPO

**Emmeeza y’ebyamawulire eya EPO**

press@epo.org  
Essimu.: +49 89 2399-1833

**Ebikwata ku kirabo Ky’abavubuka abayiiya**

Nga kitunuulidde abantu ssekinnomu ab’emyaka 30 n’okudda wansi, Ekirabo kya ‘Young Inventors Prize’ kiraga obuyiiya obwekika eky’owagulu kw’abavubuka. Era kisiima abavubuka abasinga okwoleesa obuyiiya mu kuteekawo ebintu ebisobola okukozesebwa mu biseera eby’omumaaso nga biwa obuwangaazi. Kyatandikibwawo mu 2022, ebirabo byasooka kugabibwa ku mukolo gw’okugaba engule ya European Inventor Award. Okutandikira mu 2025 okudda waggulu ‘Prize’ yeyongedde amaanyi era nga yakubeeranga n’omukolo gwayo ogwetongodde, ogunakuzibwa ku lunaku olw’enjawulo ku lwa Award.

Mwabo 10 aba Tomorrow shapers abasunsuddwa mu buli kiti, basatu bagenda kuweebwa ekirabo eky’enjawulo: okuva mu ‘World Builder’ Abazimba ensi, ‘Community Healers’, abavumuzi b’omukitundu, n’aba ‘Nature Gurdians’, abakuuma obutonde. Okugatta ku ebyo, omuwanguzi wa ‘People’schoice’, eyalondeddwa abantu ku yintaneeti, agenda kulangirirwa. Buli analoondebwa mu ‘Tomorrow Shaper agenda kufuna EUR 5000, abasatu abawangudde ebirabo eby’enjawulo buli omu agenda kufuna EUR 15000 ezitali ku ezo EUR 5000. Omuwanguzi wa People’s Choice agenda kuweebwa EUR 5000 endala. Soma ebisingawo ku bisaanyizo by’ekirabo kya Young Inventors Prize n’emitendera gy’okusunsulamu. [Ssoma ebisingawo](https://new.epo.org/en/news-events/european-inventor-award?mtm_camp=pressrelease&mtm_key=yip2025&mtm_med=press) ku bisaanizo n’emitendera gy’okwetaba mu kirabo kya ‘Young Inventors Prize’.

**Ebikwata ku EPO**

N’abakozi 6,300, offiisi ya European Patent Office(EPO) kye kimu ku bitongole ebisinga obunene mu Bulaaya. Ekitebe kyayo ekikulu kiri Munich nga ofiisi zaayo zisaagibwa mu Berlin, Brussels, The Hague ne Vienna, EPO yatandikibwawo okunyweza enkolagana ku ddembe lya bayiiya mu Bulaaya.

Okuyita mu nkola ya EPO ey’okugaba olukusa mu kifo ekimu , abayiiya basobola okufuna obukuumi obw’omutindo ogwa waggulu mu mawanga 46, nga bukwata ku katale k’abantu obukadde nga 700. EPO era kyekitongole ekikulembedde mu nsi yonna mu mawulire agakwata ku bukuumi bwe ddembe ly’abayiiya n’okunoonya obukuumi obwo.